Jørgen Randrup blev i dag klokken 13 bisat fra Fladbjerg Kapel i Frederikshavn ved en militær bisættelse, hvor både forsvarsminister Gitte Lillelund Bech samt Danmarks forsvarschef, Knud Bartels, deltog. Også en række udenlandske gæster fra blandt andet USA og England var til stede. Ceremonien blev ledet af chefen for Den Kongelige Livgarde, oberst Lasse Harkjær. Den 27-årige soldat blev dræbt af en vejsidebombe i Gereshk Dalen i Afghanistan d. 14. november. Det var anden gang, han var udsendt til Afghanistan. Jørgen Randrup blev 27 år og efterlader sin mor, far, søster og kæreste.

Referat:
Et sidste farvel til 27-årige overkonstabel Jørgen Randrup fra Frederikshavn. Både forsvarsminister Gitte Lillelund Bech og forsvarschefen var til stede.